**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzatának és Demjén Község Önkormányzatának***

***2022. június 28.-i***

***közös, nyílt testületi üléséről***

**J E G Y Z Ő K Ö N Y V**

Készült: 2022. június 28-án Kerecsend Község Önkormányzata és Demjén Község Önkormányzata közös, nyílt képviselő-testületi ülésén (Kerecsend, Fő u. 55.) Időpont: 16:00

**Az ülésen elfogadott döntések:**

|  |  |
| --- | --- |
| 59/2022. (VI.28.) határozat | Beszámoló elfogadása a Kerecsendi Közös Önkormányzati Hivatal 2021.-es munkájáról |

***Jelen vannak:***

Sári László polgármester

dr. Szász Kata jegyző

Fodor Géza polgármester

Dányiné Szórád Ibolya aljegyző

Forgácsné Román Rita alpolgármester

Békési Gyula képviselő

Nagy Ferenc képviselő

Prokaj Milán képviselő

Alföldi Barbara gazdálkodási előadó

Nagy Bence pénzügyi előadó

Kocsmárné Sebestyén Éva igazgatási előadó

Kovácsné Békési Beatrix igazgatási előadó

Magyar Éva adóügyi előadó

Békési Eszter pénzügyi előadó, jegyzőkönyvvezető

*A jegyzőkönyv 136-139. oldalt tartalmaz.*

NAPIRENDEK

1. Beszámoló a Kerecsendi Közös Önkormányzati Hivatal munkájáról

előadó: dr. Szász Kata jegyző

1. Egyebek

**Sári László polgármester**

Tisztelettel köszöntök mindenkit a mai Demjén Község Önkormányzatával közös testületi-ülésünkön. Köszöntöm Fodor Géza polgármester urat Demjén részéről, mint egyedül megjelent képviselőt, Dányiné Szórád Ibolya aljegyző asszonyt, önkormányzatunk jelenlévő képviselőit, valamint a napirendhez megjelent hivatali dolgozókat. Másként gondoltam ezt a mai ülést, de miután a beszámolót el lehet fogadni egyszerű többséggel is így nincs mire várni. Demjén részéről ketten jelezték, hogy nem tudnak jelen lenni, Kerecsend részéről szintén 2 fő. Kérdezem, hogy kiküldött napirend szerint haladhatunk-e?

Egyhangú igen szavazat!

**1. napirendi pont**

**Sári László polgármester**

Jónéhány éve a közös tesületi-ülések alkalmával megtárgyaljuk a közös ügyeket és a közös feladatellátás apróbb részleteiről is komoly beszámoló készült. Én úgy gondolom, hogy mind a két önkormányzatnál nagyon jó előadói gárda gyűlt össze. Nyilván a két település lehetőségei nem ugyanolyanok gazdasági szempontból és én a jutalmazás ügyében ezt az egy pontot látom, hogy ebben nehézkes az együttműködésünk, nehéz lekövetni ezt a dolgot, de megyünk szorgalmasan utánuk. A mi részünkről egy dolgot szeretnék megragadni. Itt a mi anyakönyvvezetőnk és a szociális ügyeink fő tudora Békési Bea a holnapi napon nagyon előkelő kitüntetést vesz át, úgyhogy ezúton szeretnénk neki külön gratulálni a munkájához. Úgy gondolom ezt a kitüntetést abszolút megérdemelte, és úgy gondolom, el kell ismerni a munkátokat, mert nem könnyű ügyfélkörrel, nem könnyű helyzetben, nem könnyű gazdasági helyzetben, - mikor a közszolgálati bérek nem mindig követik nyomon az aktuális változásokat- kell helyt állnotok.

Napirendi ponthoz kapcsolódóan kérdezetem jegyző kisasszonyt, hogy van-e szóbeli kiegészítése?

**dr. Szász Kata jegyző**

Ez a beszámoló a 2021. évre szól, ezért ennek megírására volt jegyző urat kértem meg, így gyakorlatilag az ő keze munkája ez a beszámoló. Egyetlen kiegészítést eszközöltem benne, a jövőre vonatkozó feladatok meghatározásával egészítettem ki. Én a múlt évben nem voltam itt, így a kiegészítési lehetőségem elég csekély, de ha kérdés van, akkor azt továbbítom, vagy én is utána nézek és válaszolok.

**Sári László polgármester**

Ez egy rendhagyó közös testületi ülés, mert első alkalommal vagyunk tanúi a generáció váltásnak és innen is köszönöm Kiss Sándor címzetes főjegyző úr munkáját és kívánunk sok szerencsés és élményekben gazdag percet jegyző kisasszonynak.

A napirenddel kapcsolatban van-e kérdés, felvetés, javaslat?

**Fodor Géza polgármester**

Szeretném megköszönni a közös önkormányzati hivatal dolgozóinak, és bár a Demjéniek nincsenek itt, de köszönöm mindkét csapatnak befektetett munkát, a statisztikai adatok kigyűjtését. Kívánom, a későbbiekben – ahogy polgármester úr is mondta – hogy a későbbiekben jobban meg tudjuk őket jutalmazni anyagilag is a munkájukban. Igen, valóban Demjén másabb adottságokkal rendelkezik, talán bátrabban adunk, de még mi sem tudunk, annyit adni amennyi szükséges lenne, hogy tényleg úgy tudjuk értékelni a kollégák munkáját. Bízom benne, hogy szívesen dolgoznak így is, és ahogy lehetőségünk engedi, próbáljuk ösztönözni őket. Én is jó egészséget kívánok Kiss Sándor jegyző úrnak. Lezárult egy korszak és egy nagyon szép korszak elé nézünk, reméljük, hogy tartalommal meg tudjuk tölteni és szívből gratulálok Beának is. Köszönöm szépen.

**Sári László polgármester**

Kérdezem, hogy a képviselők vagy a hivatal dolgozói részéről van-e kiegészítés, kérdés?

Amennyiben nincs akkor az előterjesztést szavazásra tenném föl. Aki a közös hivatal munkájáról szóló beszámolót elfogadja, kérem, tegye fel a kezét!

Egyhangú igen szavazat.

**59/2022. (VI.24.) határozata**

Kerecsend és Demjén Község Önkormányzatának Képviselő-testületei megtárgyalták a Kerecsendi Közös Önkormányzati elmúlt évi munkájáról szóló beszámolót és azt a következő időszakra vonatkozó feladat meghatározással együtt elfogadták.

Határidő: december 31

Felelős: dr. Szász Kata

**2. napirendi pont**

**Sári László polgármester**

Egyebekben, van-e kérdése valakinek?

**Kovácsné Békési Beatrix igazgatási előadó**

A képviselő – testület megszavazta és nagyon szépen köszönöm a bizalmat. Ezt titokban akarták tartani, csak alá kellett írnom az hozzájáruló nyilatkozatot az adatvédelem miatt. Nagyon szépen köszönöm, és a következő években is – amíg itt lehetet – ugyanígy megpróbálok a törvényi előírásoknak megfelelni, mint ahogy eddig is tettem. Köszönöm szépen.

**Sári László polgármester**

Köszönjük szépen a munkádat!

Ha nincs több észrevétel, akkor megköszönöm mindenki munkáját és a közös testületi-ülést bezárom.

kmf.

Sári László dr. Szász Kata

polgármester jegyző